
A helyi önkormányzatoknak a központi költségvetésből történő finanszírozása és a támogatási előirányzatok nyilvántartása 1996. január 1-jétől került át a Pénzügyminisztériumból az Államháztartási Hivatal jogelőd szervezetébe, a Magyar Államkincstárba. 

1999. évtől ezeket a feladatokat – ide értve többek között a területfejlesztési tanácsokkal kapcsolatos egyes kincstári feladatokat, az újra elosztott illetékbevételek utalását, valamint a zárszámadással kapcsolatos pótlólagos pénzforgalmat is – az Önkormányzati Önálló Osztály látja el.

A 3177 önkormányzatot megillető 953,5 Mrd Ft összegű állami támogatás és átengedett személyi jövedelemadó utalási tételszáma 2002. évben meghaladta a négyszázezret. 

Az önkormányzatok részére nettó és nem nettó módon történő utalások teljesítése az elmúlt időszakban és jelenleg is zökkenőmentes és zavartalan.

I.

A helyi önkormányzatok központi költségvetési

támogatásának alakulása

Az Államháztartási Hivatal a helyi önkormányzatok részére a XI. Belügyminisztérium fejezet 23. cím terhére 2002. évben 620,5 Mrd forint összegű támogatást utalt át. Ez az 537,2 Mrd forint éves eredeti előirányzat 115,5 %-os felhasználását jelenti.

Az év folyamán a kincstári előirányzat-nyilvántartási rendszerben végrehajtott előirányzat-módosítások következtében a 667,0 Mrd forintra növekedett előirányzathoz képest a teljesítés 93,0 %‑ os volt.

2002. évben előirányzat növelésből az előző évek maradvány előirányzatosítása 35,7 Mrd forintot tett ki. A maradvány felhasználása nélkül számított módosított előirányzat így 631,3 Mrd forint. Az ehhez viszonyított 620,5 Mrd Ft-os tényleges teljesítés viszont már meghaladja a 98 %-ot. Előző évben a tényleges teljesítés a maradvány terhére folyósított beruházási típusú fejlesztési támogatások előirányzatosítása nélküli módosított előirányzathoz viszonyított teljesítés mértéke 96,0 % volt.

A havi kumulált teljesítések alakulását vizsgálva megállapítható, hogy az év első négy hónapjában az átutalt támogatások mértéke meghaladta az időarányost, majd májustól egyre nagyobb százalékban elmaradt attól, október-december hónapokban – elsősorban a helyi önkormányzatoknál és intézményeiknél foglalkoztatott közalkalmazottak átlagosan 50%-os 2002. szeptember 1-jei illetményemelése címen utalt 54,5 Mrd forint miatt – pedig közelített hozzá. (1. sz .ábra)

A fenti grafikonból látható, hogy 2002. évben a havonkénti támogatások rendre meghaladják az előző évi teljesítési adatokat, kivéve december hónapban, amikor csekély mértékben elmarad a 2001. év azonos hónapjától. A helyi önkormányzatok 2002. évi együttesen utalt támogatása (620,5 milliárd Ft) az előző évi 508,9 milliárd forintos teljesítéshez képest 21,9 %‑os növekedést mutat.

A 23. cím Helyi önkormányzatok támogatásai, hozzájárulásai felhasználásának alakulását alcím szerinti bontásban a 11. számú melléklet tartalmazza.

A normatív hozzájárulások teljesítése az I‑XII. hónapban 329,5 Mrd forint volt, ami az eredeti előirányzat 97,5 %-a, illetve a módosított előirányzat 100,3 %-a.

A központosított támogatások jogcímeinél – a nettó finanszírozás keretében, illetve azon kívül utalt – együttes teljesítés 2002. évben 101,4 Mrd forint volt, ami az eredeti előirányzathoz viszonyítva 687,6 %-os, a 101,8 Mrd forint módosított előirányzathoz viszonyítva 99,6 %-os teljesítésnek felel meg. Az eredeti előirányzattal szembeni magas teljesítési százalékarányt elsősorban a szeptember hónaptól kezdődően utalt – összesen 58,9 Mrd Ft összegű –három új (a helyi önkormányzatoknál és intézményeiknél foglalkoztatott közalkalmazottak átlagosan 50 %-os, 2002. szept. 1-jei illetményemelése; a nyugdíjak és nyugdíjszerű rendszeres szociális ellátások kiegészítése; a szociális ágazatban dolgozók pótlék emelése) jogcímcsoport eredményezte.

A 2002. évben előirányzott 22 jogcím közül december végéig 11 előirányzat esetében a felhasználás az éves módosított előirányzat 100 %-ára teljesült, 10 előirányzat esetében a felhasználás csak minimális mértékben, a nyugdíjak és nyugdíjszerű rendszeres szociális ellátások kiegészítése előirányzatnál viszont 5,2 %-kal maradt el az éves módosított előirányzattól. 

A működésképtelenné vált helyi önkormányzatok kiegészítő támogatása előirányzat terhére december hónap végéig a halmozott teljesítés 19,2 Mrd forintra emelkedett. Ez az eredeti előirányzat 148,8 %-os, illetve a módosított előirányzat 98,7 %‑os teljesítését jelenti.

A támogatás teljesítése március, augusztus és december hónapban mutatott kiugró értékeket. A finanszírozási előlegre vonatkozó, február 5-ig benyújtott igények alapján a márciusi nettó finanszírozás keretében került kiutalásra 2,2 Mrd forint összegű előleg, majd – az áprilisban, illetve szeptemberben benyújtott igények elbírálását követően – az augusztusi I. ütemben 5,2 Mrd, a decemberi II. ütemben 2,4 Mrd forint összegű támogatás került a helyi önkormányzatokhoz.

A helyi önkormányzatok színházi támogatásának négy jogcímén – melyek a nettó finanszírozás keretében kerülnek folyósításra – a halmozott teljesítés összege az éves előirányzatnak megfelelően 6,6 Mrd forintra alakult.

A normatív kötött felhasználású támogatások címén december végéig összesen 75,9 Mrd Ft került átutalásra, ami az eredeti előirányzat 84,7 %-a, a módosított előirányzat 85,1 %-a. A tizenegy előirányzatból két előirányzatnál a felhasználás mértéke elmarad az átlagostól (kiegészítő támogatás az Arany János tehetséggondozó programhoz 60,3 % és az önkormányzat által szervezett közcélú foglalkoztatás támogatása előirányzatnál pedig 64,3 %).

A fejlesztési támogatások előirányzatainak terhére 2002. december végéig együttesen 83,2 Mrd forint került átutalásra az önkormányzatok részére, amely 2,1 %-kal alacsonyabb a 85,1 Mrd Ft‑os előző évi felhasználás összegénél. E támogatások felhasználásánál azonban a módosított előirányzathoz képest jelentős elmaradás jelentkezett, ennek mértéke csupán 71,3 % volt. Az Áht. 101. §. (5) szerinti előző évek maradványa terhére folyósított beruházási típusú fejlesztési támogatások előirányzatosítása nélküli módosított előirányzathoz (81,1 Mrd forinthoz) viszonyított teljesítés mértéke viszont 102,7 %-ra alakult.

A címzett és céltámogatások 58,3 Mrd forintos eredeti, illetve 91,6 Mrd forintos módosított előirányzatával szemben a teljesítés csupán 64,8 milliárd forint volt. Ez 111,1 %‑os, illetve 70,7 %‑os teljesítést jelent.

A területi kiegyenlítést szolgáló fejlesztési célú támogatás eredeti előirányzata 10,6 Mrd forintot tett ki, melyet jelentősen növelt a maradvány felhasználásának előirányzatosítása, így a módosított előirányzat 16,3 Mrd forint lett. A tizenkét havi együttes teljesítés 12,3 Mrd forint volt, ezzel az eredeti előirányzat 116,6 %-ban, míg a módosított 75,5 %-ban került felhasználásra. 

Területfejlesztési tanácsok normatív kerete címén 2002. évben 6,1 Mrd forint került átutalásra az önkormányzatok részére, ami a 6,3 Mrd forintos eredeti előirányzathoz képest 97,5 %‑os, a 8,8 milliárd forintos módosított előirányzathoz képest pedig 69,5 %-os felhasználásnak felel meg. 

A fenti három jogcímen kiutalt támogatások 42,8 %-a, 35,7 Mrd forint nem az ez évi előirányzatból, hanem az előző évek maradványa terhére került folyósításra.

3. sz. ábra

A helyi önkormányzatok beruházási célú támogatásainak megoszlása, 

a tárgyévi előirányzat és az előző évek maradványa terhére

2002. év

	Címzett és céltámogatások
	Területi kiegyenlítést szolgáló fejlesztési célú támogatás
	Területfejlesztési tanácsok normatív kerete

Megjegyzés:
1 tárgyévi előirányzat terhére

                    
2 az előző évek maradványa terhére
II.

A helyi önkormányzatok tárgyévi előirányzatot érintő visszafizetései

A helyi önkormányzatok, amennyiben a „nem feladatmutatók szerint járó” központi költségvetésből származó támogatást vagy annak egy részét jogtalanul vették igénybe, – az ÁHT 64/B. § (1) bekezdése alapján – a támogatásról haladéktalanul kötelesek lemondani, és a támogatást a központi költségvetés javára visszafizetni. Az önkormányzatok által, a kincstári számla javára tárgyévben visszafizetett összegekről és ez alapján az előirányzat felhasználás csökkentéséről az ÁHH jogcímenként csoportosítva, önkormányzatonként, havonta a Belügyminisztériumot tájékoztatja. Ez alapján a Belügyminisztérium a TÁH-on keresztül értesíti az önkormányzatot (a befizetett összeggel egyező) az előirányzat-csökkentésről.

A helyi önkormányzatok a részükre utalt 2002. évi támogatásokból év közben 2.619 esetben összesen 673,6 millió forintot fizettek vissza. E támogatások jogcímek szerinti részletezését a 4. számú melléklet tartalmazza. Összességében megállapítható, hogy a átutalt támogatások nagyságához képest a visszafizetés elenyésző volt. Ezt jelzi, hogy a legnagyobb mértékű visszafizetések is marginális arányt mutatnak, így pl. a Martinsalakból épült házak helyreállítása, újjáépítése címen 3,8 %, a Lakossági közműfejlesztési támogatás címen 3,3 % és a Vis maior támogatás esetében 1 %.  

A visszafizetett összegek 77 %-a, 518,5 millió forint a 2002. évben átutalt támogatások felhasználását csökkentette. A visszafizetések 23 %-a, 155,1 millió forint azonban csak 2002. december 17-31-e közötti időszakban érkezett az APEH Megosztott bevételek számlára, így ezekkel a tételekkel elszámolás-technikai okok miatt már nem volt csökkenthető a 2002. évi állami támogatás felhasználásának összege. Ennek megfelelően ez az összeg 2003. évben az Önkormányzatok előző évi befizetése számlára került átvezetésre.

[image: image4.wmf]A helyi önkormányzatok központi költségvetési támogatásainak alakulása

Az önkormányzati visszafizetéseket az alábbi grafikon szemlélteti.


4. sz. ábra 

Év közben jelentősebb visszafizetések márciusban és júliusban voltak. Szeptembertől a befizetések száma és összege dinamikusan emelkedett, majd az év végi elszámolások miatt december végére csúcsosodott ki.

· Az éves visszafizetés 54,8 %-a, 369,1 millió forint központosított támogatás körében történt. Legnagyobb összegben – 143 millió forint (21,2 %) – a Helyi önkormányzatoknál és intézményeiknél foglalkoztatott közalkalmazottak átlagosan 50%-os 2002. szeptember 1-jei illetményemelése jogcímen keletkezett (104 db) visszafizetés. Az önkormányzatok által teljesített visszafizetés ezen a jogcímen a kiutalt 54,6 Mrd forint támogatásnak azonban elenyésző része.

· Az Egyes jövedelempótló támogatások jogcímmel finanszírozott feladatokhoz az önkormányzatok év elején előleget kaptak, majd ezekkel december 18-ig elszámoltak. Az elszámoláshoz kapcsolódó befizetések főként december második felére estek, így azt már nem lehetett visszavezetni az előirányzatra.

Az összes visszafizetés 24,5 %-a (165,3 millió forint) az Egyes jövedelempótló támogatásokból adódik. Ezen a jogcím-csoporton belül a Jövedelempótló támogatások kiegészítése jogcím terhére átutalt támogatások elenyésző része (0,2 %-a) 93,8 millió forint került visszafizetésre. Ezen a jogcímen a visszafizetések általában kisösszegűek, de nagy tételszámúak (1.556 db).

· A Közcélú foglalkoztatás jogcímnél a átutalt támogatás 0,8 %-át (511 esetben összesen 71,5 millió forint) utalták vissza az önkormányzatok

· Kiegészítő támogatás egyes közoktatási feladatokhoz jogcímen mindössze 0,6 millió forintot utaltak vissza a települések.

· A Működésképtelen önkormányzatok egyéb támogatásából 5,4 millió forint visszatérítendő támogatás került befizetésre.

· A 2002. évi fejlesztési célú támogatásoknál a támogatás-visszafizetések gyakorisága elenyésző. Címzett- és céltámogatást 11 önkormányzat együttesen 96 millió forintot, Területi kiegyenlítést szolgáló támogatást 5 önkormányzat összesen 4,6 millió forintot utalt vissza. A Céljellegű decentralizált támogatások jogcímen a visszafizetések száma a legmagasabb, 24 önkormányzat 32,7 millió forint összegben fizetett vissza.

Az államháztartásról szóló 1992. évi XXXVIII. törvény 64. § (5) bekezdése alapján a helyi önkormányzatok év közben éltek a normatív állami hozzájárulások és támogatások előirányzatáról történő lemondás lehetőségével.

	Lemondás időpontja
	Összes lemondás

	
	Összege 

(millió forint)
	Száma 

(db)

	április 30.
	9.218,3
	1.521

	július 31.
	2.062,8
	1.238

	október 15.
	895,7
	432

	Összesen:
	12.176,8
	3.191


A 64/A. § (6) bekezdésének a) pontja rendelkezik arról, hogy az önkormányzatok az évközi lemondás alapján megállapított, a jogtalan igénybevétel miatt keletkező fizetési kötelezettségüket befizetéssel vagy a nettó finanszírozás keretében történő elszámolással teljesíthették. A jogtalan igénybevétel miatt a visszafizetési kötelezettség befizetéssel történő teljesítését az önkormányzatok elenyésző része az alábbiak szerint rendezte.

	Lemondás 

időpontja
	Befizetés 

	
	Összege 

(millió forint)
	Száma 

(db)

	április 30.
	18,5
	9

	július 31.
	4,9
	6

	október 15.
	14,2
	7

	Összesen:
	37,6
	22


III.

Átengedett személyi jövedelemadó
A helyi önkormányzatokat megillető személyi jövedelemadó 2002. évben 334,0 Mrd forint volt, melynek utalása az Áht. 63. § (3) bekezdése alapján – az állami támogatások mellett – a nettó finanszírozás keretében történik. Az ehhez szükséges fedezetet az APEH az adózók által 1999. évre bevallott, a Magyar Köztársaság 2001. és 2002. évi költségvetéséről szóló 2000. évi CXXXIII. törvény 22. § (2) bekezdésében meghatározott mértékben, az APEH Megosztott bevételek számlán keresztül biztosítja. Bár a kincstári előirányzat-nyilvántartási rendszerben nem szerepel a személyi jövedelemadó előirányzat módosítása, az évközi lemondásból felszabaduló átengedett személyi jövedelemadó, nem egyensúlyos átcsoportosítás miatt 2.016,2 millió forinttal csökkent. Ennek megfelelően a 333,0 Mrd forint felhasználás az eredeti előirányzat 99,7 %-os, a módosított előirányzat 100 %-os teljesítését jelentette.

Az utalás évközi ütemét az Ámr. 10/a. sz melléklete szabályozta, a felhasználás alakulását a I. pontban szereplő 1. számú ábra, illetve az 5. számú melléklet mutatja be. 

IV.

A helyi önkormányzatok támogatási
előirányzatainak évközi alakulása
A Magyar Köztársaság 2001. és 2002. évi költségvetéséről szóló 2000. évi CXXXIII. törvény szerint a helyi önkormányzatokat a XI. Belügyminisztérium fejezet 23. Címen megillető támogatások 2002. évi eredeti előirányzata 537,2 Mrd forint volt. Az év közben végrehajtott előirányzat-módosítások nyomán az eredeti előirányzat az év végéig összességében 129,8 Mrd forinttal, 667,0 Mrd forintra változott. Az év folyamán végrehajtott előirányzat-módosítások az alábbiak voltak:

1) A XI. Belügyminisztérium fejezetből más fejezetbe, vagy fejezeten belül más címbe történő átcsoportosítás:

· helyi önkormányzatok intézmény átadása miatt a Normatív támogatások előirányzataiból 654,4 millió forint, a Normatív módon elosztott kötött felhasználású támogatások előirányzataiból 16,4 millió forint, összesen 670,7 millió forint került átcsoportosításra a XII. Földművelésügyi és Vidékfejlesztési Minisztérium fejezet 6. cím javára; 

· a 2397/2002. (XII.27.) Korm. hat. alapján a martinsalakból épült házak helyreállítására és újjáépítésére a 23. cím, 2. alcím 17. Martinsalakból épült házak helyreállítása, újjáépítése jogcím-csoportból összesen 50,0 millió forint került átcsoportosításra az 1. Belügyminisztérium igazgatása cím, 1. Belügyminisztérium központi igazgatása alcím és a 7. BM Országos Katasztrófavédelmi Főigazgatóság cím javára;

· helyi önkormányzatok intézmény átadása miatt a XI. fejezet 23. címbe tartozó Normatív támogatások előirányzataiból 115,2 millió forint, a Normatív módon elosztott kötött  felhasználású támogatások előirányzataiból 4,6 millió forint – összesen 119,8 millió forint – került átcsoportosításra a 19. Fejezeti kezelésű előirányzatok címbe;

· helyi önkormányzatok önkormányzati körön kívülre történő feladatátadása miatt a XI. fejezet 23. címbe tartozó Normatív támogatások előirányzataiból 833,7 millió forint, a Normatív módon elosztott kötött felhasználású támogatások előirányzataiból 23,7 millió forint, összesen 857,4 millió forint került átcsoportosításra a 19. Fejezeti kezelésű előirányzatok címbe.

2) XI. Belügyminisztérium fejezetbe más fejezetből, vagy fejezeten belül más címből történő átcsoportosítás:

· A XI. Belügyminisztérium fejezet 23. Helyi önkormányzatok támogatásai, hozzájárulásai cím az alábbi jogcím-csoportszámokkal egészült ki:

· a 2049/2002. (II. 27.) Korm. határozat alapján a XXIII. Nemzeti Kulturális Örökség Minisztériuma fejezet terhére a 2. alcím 20. Helyi és központi közgyűjteményi, közművelődési és művészeti tevékenység bérpolitikai támogatása 1.487,4 millió forint összegben kiadási előirányzattal;

· Az Ózdi Kohászati Művek Salakfeldolgozó Üzeme által forgalmazott martinsalak felhasználásával épült lakóházakban jelentős károk következtek be, amelyek helyreállításáról, az életveszélyes épületek esetében a lakhatás feltételeinek biztosításáról a károsult alacsony jövedelmű és nyugdíjas családok nem képesek gondoskodni. A martinsalakból épült házak helyreállításához szükséges pénzügyi fedezet megteremtése céljából az 1085/2001. (VII. 25.) Kormányhatározat alapján a XXII. Pénzügyminisztérium fejezet, 16. cím terhére a 2. alcím kiegészült a 17. Martinsalakból épült házak helyreállítása, újjáépítése 736,3 millió forint kiadási előirányzattal;

a 2048/2002. (II.27.) Korm. határozat alapján a X. Miniszterelnökség fejezet, 12. Tartalékok cím, 2. Céltartalékok alcím, 1. Különféle személyi kifizetések jogcím-csoport terhére a 2. alcím 

· 16. Helyi önkormányzatoknál foglalkoztatott köztisztviselők előmeneteli és illetményrendszerének 2001. július 1-jei módosításával összefüggő támogatása 11.547,1 millió forint és 

· a 18. Helyi önkormányzati tűzoltóságok hivatalos állományú tagjai illetményrendszerének 2001. július 1-jei módosításával összefüggő támogatása 3.629,1 millió forint, valamint 

· a 19. hivatásos tűzoltóságot fenntartó helyi önkormányzatok részére a délutáni és éjszakai pótlék, a távolléti díj, valamint a veszélyességi pótlék fizetésére szolgáló támogatás 2.938,9 millió forint kiadási előirányzattal;

· a Hűség napja tiszteletére a népszavazáson részt vett községekben létesítendő emlék állítására a 2080/2002. (III. 25.) Korm. határozat alapján a X. Miniszterelnökség fejezet 12. Tartalékok cím 1. Költségvetés általános tartaléka alcím terhére a 2. alcím 24. Hűség Napja emlékművek felállításának támogatása 24,0 millió forint kiadási előirányzattal;

a 2243/2002. (VIII. 12.) Korm. határozat alapján X. Miniszterelnökség fejezet, 12. Tartalékok cím, Költségvetés általános tartaléka alcím terhére a 2. alcím 

· 25. Szociális ágazatban dolgozók pótlék emelése 2.788,0 millió forint és 

· a 26. A nyugdíjak és nyugdíjszerű rendszeres szociális ellátások kiegészítése 2.200 millió forint kiadási előirányzattal;

· a 13537/2/2002 sz. PM. intézkedés alapján a X. Miniszterelnökség fejezet, 12. Tartalékok cím, 2. Céltartalékok alcím terhére a 2. alcím 27. Helyi önkormányzatoknál és intézményeinél foglalkoztatott közalkalmazottak átlagosan 50 %-os 2002. szept. 1-jei illetményemelése jogcím-csoport 51.634,9 millió forint kiadási előirányzattal.

· A meglévő törvénysorok előirányzatai más fejezetből az alábbiak szerint kerültek megemelésre:

· Az életveszélyessé nyilvánított és már elbontott épületek tulajdonosai lakáshelyzetének teljes körű megoldása céljából az 1016/2002. (III. 7.) Korm. határozat alapján a XXII. Pénzügyminisztérium fejezet, 16. Lakástámogatások cím, 2. Egyéb lakástámogatások alcím terhére a 2. alcím 17. Martinsalakból épült házak helyreállítása, újjáépítése címre 790,3 millió forint került átcsoportosításra;

· a 2155/2002. (V. 15.) Korm. határozat alapján a X. Miniszterelnökség fejezet 12. cím 2. alcím, 1. jogcím-csoportszám Különféle személyi kifizetések kerete terhére a XI. Belügyminisztérium fejezet 23. cím 

· 16. Helyi önkormányzatoknál foglalkoztatott köztisztviselők előmeneteli és illetményrendszerének 2001. július 1-jei módosításával összefüggő támogatása javára 4.661,4 millió forint és

· a 18. Helyi önkormányzati tűzoltóságok hivatalos állományú tagjai illetményrendszerének 2001. július 1-jei módosításával összefüggő támogatása javára pedig 2.753,7 millió forint került átadásra;

a 2243/2002. (VIII. 12.) Korm. határozat alapján X. Miniszterelnökség fejezet, 12. Tartalékok cím, 1. Költségvetés általános tartaléka alcím terhére a 2. alcím 17. Martinsalakból épült házak helyreállítása, újjáépítése javára 450,0 millió forint került átadásra; 

· a 217/1998. (XII. 30.) Korm. rendelet 52. §. (1), (7) és (11) bekezdései, valamint a 2000. évi CXXXIII. Tv. 19. § (3) bekezdése alapján a XI. Belügyminisztérium fejezet 19. és 23. címei között Önhibáján kívül hátrányos helyzetben lévő (működési forráshiányos) helyi önkormányzatok támogatása javára 10,1 millió forint került átcsoportosításra;

a 13537/4/2002 sz. PM. intézkedés alapján a Miniszterelnökség fejezet, 12. Tartalékok cím, 2. Céltartalékok alcím terhére a 2. alcím 27. Helyi önkormányzatoknál és intézményeinél foglalkoztatott közalkalmazottak átlagosan 50 %-os 2002. szept. 1-jei illetményemelése jogcím-csoport javára 2.427,3 millió forint került átadásra;

· a 1154/2002. (IX. 10.) Korm. határozat alapján a költségvetés általános tartaléka terhére a 2. alcím 27. Helyi önkormányzatoknál és intézményeinél foglalkoztatott közalkalmazottak átlagosan 50 %-os 2002. szept. 1-jei illetményemelése jogcím-csoport javára 587,4 millió forint került átcsoportosításra.

3) A 23. Címen belüli átcsoportosítás:

· a XI. fejezet 23. Címen belül, a Vis maior tartalék jogcím-csoport javára, Hozzájárulás a létszámcsökkentéssel kapcsolatos kiadásokhoz jogcím-csoport terhére 1.558,5 millió forint került átcsoportosításra,

· a XI. fejezet 23. Címen belül Címzett és céltámogatások előirányzat javára, a Működésképtelenné vált helyi önkormányzatok kiegészítő támogatása terhére 785,7 millió forint került átcsoportosításra,

· a XI. fejezet 23. Címen belül, a lemondásból, intézmény átadásból felszabadult előirányzatok az Önhibáján kívül hátrányos helyzetben lévő (forráshiányos) helyi önkormányzatok támogatása jogcím-csoport javára 5.314,4 millió forint, a Működésképtelen önkormányzatok egyéb támogatása jogcím-csoport javára 2.015,7 millió forint és a Vis maior tartalék jogcím-csoport javára pedig 2.871,5 millió forint került átcsoportosításra, az alábbi előirányzatok terhére:

	Támogatási előirányzat megnevezése
	Csökkentés összege
(millió Ft)

	Normatív támogatások 
	7.859,2

	Normatív módon elosztott kötött felhasználású támogatások 
	326,2

	Lemondásból felszabaduló átengedett személyi jövedelemadó
	2.016,2

	Összesen:
	10.201,6


· a XI. fejezet 23. Címen belül, a Lakossági közműfejlesztés támogatása jogcím-csoport javára, a következő központosított előirányzatok terhére:

Önkormányzati kincstárak támogatása jogcím-csoportból 400,0 millió forint,

· Szociális ágazatban dolgozók pótlék emelése jogcím-csoportból 300,0 millió forint,

· A nyugdíjak és nyugdíjszerű rendszeres szociális ellátások kiegészítése jogcím-csoportból 116,8 millió forint.

· az Áht. 101. § (5) bekezdése alapján az előző évek maradványaiból az alábbi címeken és összegekkel történt előirányzat-módosítás:

	Támogatási előirányzat megnevezése
	Növelés összege
(millió Ft)

	A)
Döntéssel le nem kötött ei. maradványból:
	

	Címzett és céltámogatások
	4.502,7

	Területi kiegyenlítést szolgáló fejlesztési célú támogatás
	31,4

	Területfejlesztési tanácsok és a Fővárosi Közgyűlés normatív kerete
	600,4

	Vis maior tartalék
	66,1

	B)
Előző évek maradványaiból tárgyévben történő felhasználás:
	

	Címzett és céltámogatások
	27.998,1

	Területi kiegyenlítést szolgáló fejlesztési célú támogatás
	5.721,8

	Területfejlesztési tanácsok és a Fővárosi Közgyűlés normatív kerete
	1.941,1

	Vis maior tartalék előirányzata
	0

	Összesen:
	40.861,6


V.

Nettó finanszírozás

A helyi önkormányzatok és önkormányzati egészségügyi intézmények 

A helyi önkormányzatok nettó finanszírozása 1996-ban a kincstári rendszer létrehozásával szerves összefüggésben, az államháztartásról szóló 1992. évi XXXVIII. törvény és a helyi önkormányzatokról szóló 1990. évi LXV. törvény módosításával együtt került bevezetésre.

A nettó finanszírozás keretében az önkormányzatokat megillető egyes támogatásokból és bevételekből – a bruttó elszámolás és a nettó pénzforgalom elvét követve – levonásra kerülnek az önkormányzatokat terhelő – az állammal, a társadalombiztosítási alapokkal, a Munkaerőpiaci Alappal valamint a magánnyugdíjpénztárakkal szembeni – kötelezettségek. A nettó finanszírozás által a pénzforgalom lényegesen lecsökken, mivel a Kincstár a kötelezettségeket egy összegben – átvezetéssel – teljesíti a megfelelő számlák javára.

4) A helyi önkormányzatok nettó finanszírozása

2002. január-december között a helyi önkormányzatok nettó finanszírozása keretében összesen 740,6 Mrd forint átutalására került sor az APEH Megosztott bevételek lebonyolítási számlán keresztül. Ez az összeg 12,9 %-kal (84,7 Mrd forinttal) magasabb, mint az előző évben volt.

A finanszírozás forrásoldalát az alábbiak képezték: 

	
Jogcímek
	2001. év

(Mrd forint)
	2002. év

(Mrd forint)
	Változás

%

	állami támogatás
	336,4
	366,3
	108,9

	átengedett személyi jövedelemadó
	286,4
	333,0
	116,3

	az ellátásoknak az OEP és az országos Nyugdíjbiztosítási Főigazgatóság által biztosított fedezete
	25,6
	28,3
	110,5

	kincstári megelőlegezés
	7,5
	13,0
	173,3

	Együttesen:
	655,9
	740,6
	112,9


A finanszírozás kiadási oldalán a következő főbb átutalások történtek:

	Jogcímek
	2001. év

(Mrd forint)
	2002. év

(Mrd forint)
	Változás

%

	nettó utalás az önkormányzatok számlájára
	296,3
	305,7
	103,2

	az állami adóhatóságot és a TB alapokat megillető kötelezettségek teljesítése
	331,3
	403,6
	121,8

	magánnyugdíjpénztárakat megillető tagdíj
	10,2
	13,0
	127,5

	TÁH-forgótőke visszapótlása
	15,2
	14,4
	94,7

	TÁH-okat megillető kifizetőhely által teljesített TB  ellátás
	0,6
	0,5
	83,3

	kifizetőhelyek költségtérítése
	0,1
	0,1
	100,0

	önkormányzatoktól levont különféle kötelezettségek teljesítése
	2,2
	3,3
	150,0

	Együttesen:
	655,9
	740,6
	112,9


5. sz. ábra

Megjegyzés:

-
1996–1999. években az önkormányzatoknak kiutalt nettó támogatás „bruttó módon” tartalmazta az ellátások összegét, mértékét számszakilag nem lehet kibontani.

-
a nettó finanszírozás keretében az önkormányzatokat terhelő kötelezettségek és a teljesítésük után az önkormányzatokat megillető nettó támogatás együttes összege a nettó kör összes forrása

5) A helyi önkormányzati egészségügyi intézmények nettó finanszírozása

A nettó finanszírozási körbe tartoznak az OEP által 75 %-nál nagyobb arányban finanszírozott önkormányzati egészségügyi intézmények, melyek száma 2002. évben 180 volt. Ezen intézmények esetében 2000. január 1-től – az Áht. 101. § (8) bekezdése értelmében – a tartozások levonását és teljesítését az Államháztartási Hivatal végzi.

2002. január-december között a helyi önkormányzati egészségügyi intézmények nettó finanszírozása keretében összesen 271,7 Mrd forint átutalására került sor az APEH Önkormányzati egészségügyi intézmények finanszírozása lebonyolítási számlán keresztül. Ez az összeg 16,1 %-kal (37,6 milliárd forinttal) magasabb, mint ami 2001. év során került átutalásra a helyi önkormányzati egészségügyi intézmények részére.

A finanszírozás forrásoldalát az alábbiak képezték: 

	Megnevezés
	2001. év

(Mrd forint)
	2002. év

(Mrd forint)
	Változás

%

	OEP-támogatás
	226,1
	263,0
	116,3

	az ellátásoknak az OEP és az Országos Nyugdíjbiztosítási Főigazgatóság által biztosított fedezete
	7,9
	8,6
	108,9

	kincstári megelőlegezés
	0,1
	0,1
	100,0

	Együttesen:
	234,1
	271,7
	116,1


A finanszírozás kiadási oldalán a következő főbb átutalások történtek:

	Megnevezés
	2001. év

(Mrd forint)
	2002. év

(Mrd forint)
	Változás %

	nettó utalás az önkormányzati eü. intézmények számlájára
	164,3
	186,4
	113,5

	az állami adóhatóságot és a TB alapokat megillető kötelezettségek teljesítése
	65,1
	79,3
	121,8

	magánnyugdíjpénztárakat megillető tagdíj
	2,2
	2,9
	131,8

	TÁH-forgótőke visszapótlása
	2,5
	3,1
	124,0

	TÁH-okat megillető kifizetőhely által teljesített TB ellátás
	0,0
	0,0
	100,0

	Együttesen:
	234,1
	271,7
	116,1


A helyi önkormányzati egészségügyi intézmények részére 2002. évben – nettó finanszírozási körön kívül, hóközi teljesítésként – további 22,5 Mrd Ft támogatás került átutalásra. Ebből január hónapban 5,2 Mrd Ft az egészségügyi szolgáltatók 13. havi illetményelőlege címen, október-december hónapokban pedig a kórházaknál foglalkoztatott közalkalmazottak átlagosan 50 %-os 2002. szeptember 1-jei illetményemelése címen összesen 16,5 Mrd Ft került folyósításra. Az év többi hónapjában utalt támogatások összegének nagysága elenyésző.

A havi kumulált teljesítések alakulását vizsgálva megállapítható, hogy az év első öt hónapjában az átutalt támogatások mértéke jelentősen meghaladta az időarányost, majd júniustól fokozatosan közelít hozzá, és novemberben eléri azt. Tehát az önkormányzati egészségügyi intézményeknek az év első részében több pénzeszköz állt rendelkezésre, amely javította a pénzellátási pozícióikat.

[image: image6.wmf]A helyi önkormányzatok Kincstárral szembeni tartozásállományának alakulása 1999-2002-ben

6. sz. ábra

Megjegyzés:

1 Eü szolgáltatók 13. havi illetmény előlege

2 Kórházaknál foglalkoztatott közalkalmazottak átlagosan 50 %-os 2002. szept. 1-jei illetményemelése

A helyi önkormányzatok, a helyi önkormányzati egészségügyi intézmények és a TÁH‑ok megállapodása alapján utalandó forgótőke alakulása

A nettó finanszírozás keretében forgótőke címen levonásra kerültek a kifizetők által teljesített társadalombiztosítási ellátások is, melyeket az önkormányzatok megbízása alapján a megyei TÁH‑ok utaltak át az önkormányzatok és intézményeik dolgozói részére. 

Az államháztartás működési rendjéről szóló Kormányrendelet nemcsak a forgótőke tartalmát határozza meg, hanem úgy szabályozza a nettósítást, hogy a forgótőkét csak addig a mértékig lehet levonni, ameddig a forrásoldal erre fedezetet biztosít. A hiányzó fedezet az önkormányzatot, illetve az intézményt terheli és azt a TÁH szedi be. Ez biztosítja azt, hogy a TÁH-ok és az önkormányzatok közötti forgótőke megállapodások során a forgótőkének például bértartalma nem lehet és így a közterhek miatti megelőlegezés esetén bérkifizetést a Kincstár nem finanszíroz. 

A pénzforgalmilag teljesített TÁH forgótőke visszapótlás önkormányzati körben éves szinten meghaladta a 14 Mrd Ft-ot, önkormányzati kórházak esetében pedig a 3 Mrd Ft-ot. 

A forgótőke az önkormányzatok és az önkormányzati egészségügyi intézmények részére utalt támogatással egyidejűleg a TÁH-ok részére vezetett Lebonyolítási számlák javára kerül átutalásra. E számlákon a Fővárosi Területi Államháztartási Hivatal nélkül 2002. január 1-jén 303,4 millió Ft, 2002. december 31-én pedig együttesen 281,9 millió Ft egyenleg keletkezett. A Fővárosi Területi Államháztartási Hivatal Lebonyolítási számláját csak 2002. január 1-jétől vezeti a Magyar Államkincstár, ezért 2002-ben a számlán január 1-jén nem szerepel nyitó egyenleg. Az egyenlegek összegének nagyságrendjei a megyék között eltérően alakultak, míg egyes megyékben az eltérés mértéke számottevő, más megyékben az egyenleg elenyésző.

A helyi önkormányzatok és helyi önkormányzati egészségügyi intézmények magánnyugdíjpénztári tagdíjfizetési kötelezettségének alakulása

A nettó finanszírozás során a levont magánnyugdíjpénztári tagdíj kötelezettségek összegét a Kincstár minden hónap 20-án teljesíti a TÁH-ok Magánnyugdíjpénztári Lebonyolítási számlái javára, ahonnan a TÁH-ok a 217/1998. (XII. 30.) Kormányrendelet 119. § (7) bekezdése értelmében – a számfejtési körükbe tartozó munkáltatók esetén – ugyancsak 20-án gondoskodnak a magánnyugdíjpénztárak felé a tagdíjfizetési kötelezettség teljesítéséről. 

A TÁH-ok részére vezetett Magánnyugdíjpénztári Lebonyolítási számlákon 2002. január 1-jén 251.158 Ft, 2002. december 31-én pedig együttesen 2.462.784 Ft egyenleg keletkezett. Az egyenlegek összegének nagyságrendjei a megyék és a hónapok között eltérően alakultak. 

6) A helyi önkormányzatok és önkormányzati egészségügyi intézmények kincstári tartozásállománya 

Az Áht. 63. § (6) bekezdése alapján amennyiben a nettósítás során beszámítandó források nem nyújtanak fedezetet a tartozásokra és a levonásokra, abban az esetben a fedezetet a Kincstár átmenetileg megelőlegezi, majd beszedését inkasszó vagy – 20.000 forint alatti összeg esetén – levonás útján érvényesíti.

2002. évben a megelőlegezés nyomán az önkormányzati körben 13,1 Mrd forint, az OEP nettó körben 91,8 millió forint összegű kincstári követelés keletkezett. A megelőlegezett összegből 12,0 Mrd forint az önkormányzatok és önkormányzati egészségügyi intézmények közterheinek fedezet-kiegészítéséül szolgált, 1,1 Mrd forint a helyi önkormányzatok lemondása miatt, 0,1 Mrd forint pedig a június havi nettó utalás korrekciója miatt keletkezett. A kincstári követelés június, július, november és december hónapokban mutatott kiemelkedő értékeket. Ezen belül is a december havi (5,4 Mrd forint) megelőlegezés tette ki a teljes évi összeg 41,3 %-át, amely – az Áht. 102. § (13) bekezdésének megfelelően – a december 23-án utalt 2003. évi előlegből került levonásra, illetve az akkor le nem vonható közteher tartozások összegére december 23-án 18 önkormányzat és 5 egészségügyi intézmény ellen, 238,2 millió Ft összegben került benyújtásra inkasszó.

A kincstári követelés állomány okai a következők:

· Június és július hónapban a lemondás miatti megelőlegezett tartozás (934,1 millió forint) nem teljesülhetett, mivel inkasszót erre az összegre – Áht. 64/A. §-ának (6) bekezdése értelmében – csak a lemondást követő 90 nap elteltével lehetett benyújtani.

· Július hónapban a fentiekhez járult még a pedagógus bérek kifizetése miatt a közterhek megemelkedése, melyre a helyi önkormányzatokat megillető támogatások nem nyújtottak fedezetet. Az e miatt szükségessé vált magasabb összegű megelőlegezésből a hónap végére nagyobb összegű tartozás állomány maradt fenn.

· Novemberben a közalkalmazottak átlagosan 50 %-os szeptember 1-jei illetményemeléséből adódó közteher emelkedése miatt keletkezett a magasabb összegű kincstári tartozásállomány.

· December hónapban fennmaradt tartozás egyrészt a lemondással összefüggésben (151,0 millió forint), másrészt a közalkalmazottak átlagosan 50 %-os szeptember 1-jei illetményemeléséből adódó közteher emelkedése miatt keletkezett.

7. sz. ábra

Az év során összesen 809 db inkasszó került benyújtásra az önkormányzatok és önkormányzati intézmények ellen, amely havonta a hónapok végére döntő többségben teljesült. 

2002. évben az önkormányzatok és önkormányzati egészségügyi intézmények közterheinek megelőlegezése miatt összességében 100 millió forint feletti inkasszó a következő önkormányzatok ellen került benyújtásra.

	
	Önkormányzatok
	Összeg

(millió forint)
	Gyakoriság

(benyújtott inkasszók db száma)

	1
	Budaörs
	842,7
	12

	2
	Százhalombatta
	809,0
	11

	3
	V. ker.
	622,5
	11

	4
	VII. ker.
	285,9
	6

	5
	Tiszaújváros
	264,8
	10

	6
	XI. ker.
	250,9
	2

	7
	XIV. ker.
	247,4
	3

	8
	Főváros
	242,8
	1

	9
	X. ker.
	239,9
	4

	10
	Szentgotthárd
	220,8
	12

	11
	IX. ker.
	198,9
	5

	12
	VI. ker.
	189,1
	7

	13
	XIII. ker.
	182,4
	2

	14
	Paks
	175,1
	11

	15
	Törökbálint
	174,5
	11

	16
	XII. ker.
	153,4
	5

	17
	XXII. ker.
	146,9
	1

	18
	I. ker.
	133,6
	8


2002. évben a helyi önkormányzatok előirányzat lemondása miatt összességében 25 millió forint feletti inkasszó a következő önkormányzatok ellen került benyújtásra.

	
	Önkormányzatok
	Összeg

(millió forint)
	Gyakoriság

(benyújtott inkasszók db száma)

	1
	Főváros
	397,2
	1

	2
	IX. ker.
	76,9
	1

	3
	VI. ker.
	61,7
	1

	4
	X. ker.
	60,2
	1

	5
	VII. ker.
	44,1
	1

	6
	V. ker.
	36,0
	2

VI.

A helyi önkormányzatokat megillető egyéb támogatások és átutalások

Az önkormányzatok és egészségügyi intézmények részére a BM fejezet 23. címben szereplő előirányzatokon kívül a közvetlen megfigyelési és rendelkezési körünkbe tartozó lebonyolítási számlákon, nevezetesen az „APEH Megosztott bevételek”, illetve az „APEH Önkormányzati egészségügyi intézmények lebonyolítási számláról” további tizenkettő jogcím szerinti támogatás került átutalásra. A teljesítés kettő előirányzat esetében az Egészségügyi, Szociális és Családügyi Minisztérium, egy esetében a Gazdasági Minisztérium, ugyancsak egy esetében a Pénzügyminisztérium, öt előirányzatnál az OEP, további három tekintetében pedig a Belügyminisztérium utalványozása alapján történt. E jogcímek terhére a 2002. évben összesen 33,3 Mrd forint került kifizetésre az önkormányzatok és egészségügyi intézmények részére. 

9. sz. ábra

[image: image9.wmf]A különleges bevételi számlára  történő önkormányzati  befizetések az 1999-2002. évben 

*   Az APEH Megosztott bevételek, az APEH Önkormányzati egészségügyi intézmények lebonyolítási számlán, valamint az ESzCsM-ből közvetlenül, külön számlán, továbbá az ÁPV Rt.-n keresztül – a 2001. évi LVI. törvény alapján – folyósított támogatások.

VII.

A megyei illetékbevételek újraelosztása és átutalása

Az illetékhivatalok 2002. évben a megyei önkormányzatokat és a Fővárosi Önkormányzatot érintően 18,3 Mrd Ft illetékbevételt utaltak át a Kincstár kijelölt alszámlájára. Ezen összeg az illetékhivatalok által beszedett illetéknek a 70 %-ával egyenlő, amely – a Magyar Köztársaság 2001. és 2002. évi költségvetéséről szóló 2000. évi CXXXIII. törvény 23. § (3) bekezdésében meghatározottak alapján – országos összesítés után fele részben egyenlő arányban, fele részben az állandó népesség arányában elosztva került visszautalásra a megyei önkormányzatok részére. 

Az év végéig az illetékhivatalok által átutalt illetékbevétel 14,8 %-kal magasabb volt, mint az előző évben. Február hónapban a befizetés nagysága elmaradt az átlagos mértéktől, augusztus és november hónapban pedig meghaladta azt.

10. sz. ábra

[image: image10.wmf]Helyi önkormányzatok 2001-2002. évi  belföldi gépjárműadó-befizetései 

VIII.

A helyi önkormányzatok befizetései a központi költségvetés részére

7) Az önkormányzatok előző évről származó befizetései

A helyi önkormányzatok az önkormányzatok előző évről származó befizetései számlára a központi költségvetésbe 2002. évben 5,5 Mrd forintot fizettek be, ami az előző évi teljesítésnél 15,0 %-kal, az 5,0 Mrd forint éves előirányzatnál pedig 9,1 %-kal magasabb. E bevétel alapvetően a helyi önkormányzatok ellen – a 2000. évi zárszámadással összefüggésben – benyújtott inkasszók teljesüléséből, továbbá a 2001. évi zárszámadással, illetve az Állami Számvevőszék megállapításaival, valamint a könyvvizsgálók „hitelesítési” munkájával kapcsolatban – döntően a normatív állami támogatások tervezésével, valamint a központosított és a címzett és céltámogatások elszámolásával összefüggésben – jogtalanul igényelt támogatások évközi visszafizetéséből származik.

[image: image11.wmf]Az önkormányzatok és önkormányzati egészségügyi intézmények részére a BM.  Fejezet 23. címen kívül folyósított egyéb 

8) Különleges bevételek

A különleges bevételek számlára befolyt összegek a 2000. évi zárszámadás végrehajtása során a visszafizetési kötelezettségüket határidőre nem teljesítő önkormányzatok ellen kamattartozásra benyújtott inkasszók teljesüléséből, a 2001. évi zárszámadáshoz illetve az Állami Számvevőszék megállapításaihoz kapcsolódóan, a jogtalanul igénybevett támogatások kamatterheként megfizetett összegekből tevődik össze.

2002. évben a helyi önkormányzatok a költségvetésbe ezen a jogcímen összesen 160,8 millió forintot fizettek be, ami az előző év teljesítését – 147,1 millió forintot – 9,3 %-kal haladta meg. 
[image: image12.wmf]A helyi önkormányzatoknak a központi költségvetést megillető gépjárműadó-befizetései

az 1999- 2002. évben

9) A helyi önkormányzatok és költségvetési szerveik vállalkozási befizetései

Az év folyamán az önkormányzatok és költségvetési szervei a 2001. évi vállalkozási tevékenységük után 10 esetben összesen mindössze 3,3 millió forint összegű adót fizettek be a központi költségvetés részére. Ez 26,9 %-kal magasabb, mint az előző évben volt.

Az önkormányzatok és költségvetési szervei — a költségvetési törvény 29. § alapján — a vállalkozási tevékenységből származó eredményük 18 %-át kötelesek a tárgyévi eredmény-elszámolás során a központi költségvetésbe befizetni. Nem kell a befizetést teljesíteni a vállalkozási tevékenység azon része után, amelyet a tárgyévben, vagy az azt követő évben jogszabályban, illetve az alapító okiratban meghatározott alaptevékenység ellátásához használnak fel.

10) A helyi önkormányzatok gépjárműadó befizetései

Az év folyamán a Belföldi gépjárműadó bevételi számla javára 8,7 Mrd forintot utaltak át az önkormányzatok a gépjárműadó beszedési számláikról, amely az előző évi teljesítés 102,2 %‑ának felel meg.

Az adózóknak a belföldi rendszámú gépjárműveik után a gépjárműadót félévenként, két egyenlő részletben – az adóév március 15-éig, illetve szeptember 15-éig – kell megfizetniük az önkormányzati adóhatóság részére. A helyi önkormányzatoknak a gépjárműadó beszedési számláikról a központi költségvetést megillető összeget a tárgyhót követő 10-éig kell a MÁK Belföldi gépjárműadó bevételi számla javára átutalni. Ennek megfelelően a befizetett 8,7 Mrd forintnak a 74,1 %-a március-április és szeptember-október hónapokban folyt be a központi költségvetésbe.

A befizetett 8,7 milliárd forint 16,9 %-át a fővárosi kerületi önkormányzatok, 12,2 %‑át a Pest megyében lévő önkormányzatok gépjárműadó befizetései tették ki. A többi megye befizetésének megoszlása 1,7% és 6,5% között szórodik.

11) Az illetékhivatalok befizetései

Az illetékhivatalok által az Illetékbefizetési számlára utalt – a központi költségvetést megillető – illetékek együttes összege 2002. évben 40,3 Mrd forintot tett ki, ami 13,4 %-kal magasabb, mint az előző év (35,6 Mrd Ft) és 36,0 %-kal magasabb, mint a 2000. év (29,7 Mrd Ft) teljesítése. A havonta befizetett összegek értéke 2,2 és 4,2 milliárd forint között mozgott.

12) A helyi önkormányzatok és önkormányzati költségvetési szervek általános forgalmi adó befizetései 

Az önkormányzatok és azok költségvetési szervei 2002. évre vonatkozó havi, negyedéves és éves bevallásaiból és azok pénzügyi forgalmáról készült feldolgozás (APEH) alapján megállapítható, hogy ezen időszakban a befizetett ÁFA összege együttesen 16,1 Mrd Ft, míg a részükre átutalt ÁFA összege pedig 21,8 Mrd Ft volt. Január, június és október hónapokban a befizetett ÁFA összege 903, 423 és 363 millió Ft-tal meghaladta a kiutalás összegét. Az év többi hónapjában pedig a kiutalások összege volt magasabb.

*  Havi pénzforgalmi egyenleg: a helyi önkormányzatok és önkormányzati költségvetési szervek befizetett ÁFA összegének és a részükre az APEH által átutalt ÁFA összegének különbözete

13) A helyi önkormányzatoknak és önkormányzati egészségügyi intézményeknek a kifizetett személyi juttatásaik után az állami adóhatóság és TB felé teljesítendő kötelezettségeik alakulása

Az állami adóhatóságot megillető befizetések, a Munkaerőpiaci Alapot és a TB alapokat megillető befizetések a helyi önkormányzatok nettó finanszírozása keretében kerülnek levonásra és átutalásra. 

Az Államháztartási Hivatal a nettó finanszírozás keretében 2002. évben – a helyi önkormányzatok és önkormányzati egészségügyi intézmények közterhei címen – összesen 480,5 Mrd Ft-ot vezetett át az állami adóhatóság és a társadalombiztosítási alapok részére. A kötelezettségek alakulását a 12. számú melléklet mutatja.

A befizetési kötelezettségek október hónaptól kezdődően jelentősen megnövekedtek. A növekedés szeptember hónaphoz képest október hónapban 10,3 Mrd Ft, november hónapban 15,5 Mrd Ft, december hónapban pedig 24,2 Mrd Ft volt. A növekmény nagyrészt a helyi önkormányzatoknál és intézményeiknél foglalkoztatott közalkalmazottak átlagosan 50 %-os 2002. szeptember 1-jei illetményemelése miatt keletkezett.
17. sz. ábra

IX.

A helyi önkormányzatok banki kapcsolatai és pénzbetét állományának alakulása

14) A helyi önkormányzatok számlavezetése a pénzintézeteknél

A helyi önkormányzatok 1991-óta — az Áht. 99.§ (2) bekezdése alapján — szabadon választhatják meg a számlavezető pénzintézetüket.

A választott számlavezető hitelintézetet 2003. év első napjával változtathatták meg, melyről — a folyamatos pénzellátás érdekében — a törzskönyvi nyilvántartást vezető TÁH-ot a vonatkozó jogszabály értelmében 2002. november 15-ig voltak kötelesek írásban értesíteni.

Az önkormányzatok az államháztartás működési rendjéről szóló 217/1998. (XII. 30.) Kormány rendelet 103.§ (1) pontjában foglalt lehetőségük alapján 2002. év végén összességében 83 esetben éltek az új számlavezető bankválasztás lehetőségével. Ez tartalmazza a 10 újonnan alakult önkormányzat bankválasztását is.

A számláikat a különböző pénzintézeteknél vezető önkormányzatok száma az alábbiak szerint alakult:

	Számlavezető pénzintézet megnevezése
	Önkormányzatok száma

	
	1998
	1999
	2000
	2001
	2002
	2003

	Budapest Bank Rt.
	13
	10
	3
	
	
	

	ABN-AMRO (magyar) bank Rt.
	4
	5
	7
	6
	5
	

	Kereskedelmi és Hitelbank Rt.
	20
	18
	12
	10
	9
	13

	CIB Közép-európai Nemzetközi Bank Rt.
	
	
	1
	7
	17
	17

	HVB Hungary Bank Rt.
	5
	5
	6
	6
	5
	5

	Konzumbank Rt.
	
	
	2
	2
	2
	2

	ERSTE Bank Rt.
	10
	12
	20
	22
	20
	20

	OTP bank Rt.
	2.935
	2.880
	2.781
	2.695
	2.620
	2.583

	Postabank Rt.
	4
	4
	17
	22
	37
	48

	Raiffeisen Bank Rt.
	39
	63
	76
	87
	91
	90

	Magyarországi Volksbank Rt.
	
	
	
	
	1
	2

	Takarék- és hitelszövetkezetek
	147
	180
	252
	315
	363
	403

	Együtt
	3.177
	3.177
	3.177
	3.177
	3.177
	3.187


A helyi önkormányzatokat megillető támogatásokat a Kincstár a költségvetési elszámolási számlára, illetve állami hozzájárulás alszámlára utalja. Adósságrendezés esetén az önkormányzatot megillető támogatás, illetve az adósságrendezési eljárással összefüggő pénzügyi gondnok díja a TÁH Letéti számla javára kerül átutalásra. A letéti számla felett ez esetben a helyi önkormányzat rendelkezik, 2002. évben nem történt utalás ilyen módon. 

15) A helyi önkormányzatok betét- és hitelállományának alakulása

A helyi önkormányzatok és költségvetési intézményeik a likviditásuk és folyamatos gazdálkodásuk biztosítása érdekében a bankszámláikon – önkormányzatonként rendkívül differenciáltan – különböző nagyságrendű pénzállománnyal rendelkeznek. A költségvetési elszámolási számláikról, valamint az ahhoz kapcsolódó alszámláikról teljesítik kiadásaikat, fogadják a bevételeket, valamint a fölös pénzeszközeiket – a nagyobb kamatbevételek elérése érdekében – lekötik. 2002. december 31-én a 3.177 helyi önkormányzat és a finanszírozásuk alá tartozó költségvetési intézmények 12 különböző bank mintegy 50 ezer bankszámláján és a különböző lekötések formájában igen jelentős, összességében 

· 220,1 Mrd forint összegű betétállomány állt rendelkezésre,

· 115,8 Mrd forint összegű hitelállományt vettek igénybe.
Ez az előző évhez képest a betét állományok esetében 13,1 %-os, a hitelállomány esetében pedig 60,6 %-os növekedést jelent. Az előző évekhez képest a hitelállomány nagysága nagyobb ütemű növekedést mutat, mint a betétállomány nagysága.

A hitelállomány növekedése – amely magába foglalta a deviza hitelek nagyobb ütemű növekedését is – kihatással volt a devizabetét állomány emelkedésére.

A betétállomány alakulását vizsgálva a következő szabályosságok figyelhetők meg:

· Az éven belül alapvetően három – egyre élesebben kirajzolódó – csúcspont figyelhető meg:

· a márciusi és a szeptemberi csúcsok a helyi adóbevételek befizetése miatt keletkeztek,

· a decemberi csúcs pedig annak köszönhető, hogy a normál (nettó támogatás) után a következő évi előleg december végéig került utalásra.

· A napi pénzállomány alakulásának esetében az éven belüli havi ciklusok szabályszerű ismétlődése tűnik szembe. Ennek az az oka, hogy az önkormányzatokat és az egészségügyi intézményeket (a nettó kört) havonta megillető állami támogatások nagy összegű utalása hó végén (22-én és 25-én) történik. A többi utalás, illetve bevételek hatása – a helyi adóbevételek március és szeptember közepén esedékes befizetéseitől eltekintve – nem szignifikáns. Így a 25-i hóközi csúcsok után a kiadások folyamatos teljesítése nyomán – kiemelten a hóeleji nettó bérfizetésekre – csökkenés mutatkozik.

· A deviza betétállomány nagyságában 2001. decemberétől fordulat következett be. Az eddig 0,4-1,2 Mrd forint értékű betétállomány kiugróan, 15,2 Mrd forintra megnövekedett. Ez a Fővárosi Önkormányzat EIB hitel igénybevételével összefüggésben jelentkező deviza betétállomány növekedéssel kapcsolatos. A deviza betétállomány 2001. decemberétől (15,2 Mrd forintról) 2002. novemberig folyamatosan (9,6 Mrd forintra) csökkent, majd december hónaptól a főváros – egy ismételt nagy összegű – szindikát hitel lehívásával összefüggésben 37, 8 Mrd forint összegre növekedett. 

